CELEX: 32002R0623
Language: mt
Date: 2002-04-11 00:00:00
Title: Ir-Regolament tal-Kummissjoni (KE) Nru 623/2002 tal-11 ta’ April 2002 li jemenda r-Regolament (KE) Nru 2550/2001 rigward iż-żoni eliġibbli biex jirċievu l-premium għall-mogħoż

Avviż Legali Importanti

|

32002R0623

Official Journal L 095 , 12/04/2002 P. 0012 - 0013

		Ir-Regolament tal-Kummissjoni (KE) Nru 623/2002tal-11 ta’ April 2002li jemenda r-Regolament (KE) Nru 2550/2001 rigward iż-żoni eliġibbli biex jirċievu l-premium għall-mogħożIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 2529/2001 tad-19 ta’ Diċembru 2001 fuq l-organizzazzjoni komuni tas-suq tal-laħam tan-nagħaġ u l-laħam tal-mogħoż [1], u b’mod partikolari l-Artikolu 4(2) tiegħu,Billi:(1) Iż-żoni eliġibbli għall-premium għall-produtturi tal-laħam tal-mogħoż huma elenkati fl-Anness I tar-Regolament tal-Kummissjoni (KE) Nru 2550/2001 tal-21 ta’ Diċembru 2001 li jistipula regoli dettaljati għall-applikazzjoni tar-Regolament tal-Kunsill (KE) Nru 2529/2001 fuq l-organizzazzjoni komuni tas-suq tal-laħam tan-nagħaġ u laħam tal-mogħoż rigward skemi ta’ premium li jemenda r-Regolament (KE) Nru 2419/2001 [2], kif emendat bir-Regolament (KE) Nru 263/2002 [3]. Eżami ieħor wera li l-lista ta’ żoni ġeografiċi għandha tiġi aġġornata. Ġie stabbilit li l-kriterji stipulati fl-Artikolu 4(2) tar-Regolament tal-(KE) Nru 2529/2001twettqu fil-każ tal-Ġermanja f’inħawi muntanjużi kif imfisser fl-Artikolu 18 tar-Regolament tal-Kunsill (KE) Nru 1257/1999 tas-17 ta’ Mejju 1999 dwar l-appoġġ għall-iżvilupp rurali mill-Fond Ewropew għall-Gwida u l-Garanti Agrikoli (FAEGG) u li jemenda u jħassar ċerti Regolamenti [4].(2) Il-miżuri li hemm ipprovdut dwarhom f’dan ir-Regolament huma skond il-fehma tal-Kumitat ta’ Ġestjoni tan-Nagħaġ u l-Mogħoż,ADOTTAT DAN IR-REGOLAMENT:L-Artikolu 1L-Anness I tar-Regolament (KE) Nru 2550/2001 huwa mibdul bit-test kif muri fl-Anness ma’ dan ir-Regolament.L-Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-11 ta’ April 2002.Għall-KummissjoniFranz FischlerMembru tal-Kummissjoni[1] ĠU L 341, tat-22.12.2001, p. 3.[2] ĠU L 341, tat-22.12.2001, p. 105.[3] ĠU L 43, ta’ l-14.2.2002, p. 9.[4] ĠU L 160, tas-26.6.1999, p. 80.--------------------------------------------------L-ANNESS"L-Anness IŻoni eliġibbli biex jirċievu l-premium għall-mogħoż1. Franza: Korsika u l-inħawi muntanjużi kollha skond l-Artikolu 18 tar-Regolament (KE) Nru 1257/1999 li jinsabu barra minn dan ir-reġjun.2. Il-Greċja: il-pajjiż kollu.3. L-Italja: Il-Lazio, l-Abruzzo, l-Molise, Kampanja, l-Apulja, l-Basilikata, il-Kalabrija, Sqallija u Sardinja u l-inħawi muntanjużi kollha kif imfisser fl-Artikolu 18 tar-Regolament (KE) Nru 1257/1999 li jinsabu barra minn dawn ir-reġjuni.4. Spanja: ir-reġjuni awtonomi ta’ l-Andalusija, Aragona, il-gżejjer Baleariċi, Castile-La Mancha, Castile-Leon, il-Katalonja, l-Extremadura, l-Galizia (minbarra l-provinċji ta’ La Coruña u Lugo), Madrid, Murcia, La Rioja, Comunidad Valenciana u l-gżejjer Kanarji, u l-inħawi muntanjużi kollha li jinsabu f’dawn ir-reġjuni.5. Il-Portugall: il-pajjiż kollu, minbarra l-Ażores.6. L-Awstrija: l-inħawi muntanjużi kollha skond l-Artikolu 18 tar-Regolament (KE) Nru 1257/1999.7. Il-Ġermanja: l-inħawi muntanjużi kollha skond l-Artikolu 18 tar-Regolament (KE) Nru 1257/1999."--------------------------------------------------